open-index/open-wikipedia-markdown huggingface dataset:
Tostones

náhľad|Tostones
náhľad|Dominikánske fritos verdes
náhľad|Praženie plátkov tostones v oleji
**Tostones** (zo španielskeho slovesa *tostar*, čo znamená „toastovať“) sú dvakrát pražené plátky plantainu, ktoré sa bežne vyskytujú v kuchyni Latinskej Ameriky a Karibiku. Najčastejšie známe ako *tostones* (v Portoriku, Jamajke, Nikarague, Kube, Floride, Hondurase a Venezuele) sú tiež známe ako *tachinos* alebo *chatinos* (Kuba), *fritos verdes* (Dominikánska republika), *bannann peze* (Haiti), *patacones* (v Paname, Venezuele, Kolumbii, Kostarike, Peru a Ekvádore) a niekedy aj *patacón pisao* v Kolumbii.

## Príprava
Zelené (nezrelé) plantainy sa olúpu, nakrájajú pozdĺžne, diagonálne alebo po šírke a potom sa dvakrát vypražia. Surové plátky plantainov sa pražia jednu minútu až šesťdesiat minút z každej strany, kým nezískajú zlatistú farbu, a potom sa vyberú a poklepú, aby sa odstránil prebytočný olej. Potom sa rozdrvia naplocho pomocou sklopného náčinia vyrobeného na túto úlohu, nazývaného *tostonera*, alebo menej pohodlne pomocou akéhokoľvek kuchynského náčinia s dostatočne veľkým plochým povrchom – napríklad medzi dvoma taniermi.  Vyrovnané plátky plantainov sa potom ešte raz vyprážajú, kým nie sú chrumkavé a zlatisté.

## Referencie

## Pozri aj
* vyprážané platainy

## Zdroj

Kategória:Dominikánska kuchyňa
Kategória:Latinskoamerická kuchyňa
Kategória:Tropické ovocie
Kategória:Rýchle občerstvenie
Priveľa žien

***Priveľa žien*** () je román amerického spisovateľa Rexa Stouta, z roku 1947.

Román po prvý krát vyšiel v slovenčine roku 1972, vo knihe Nero Wolfe: III. zväzok (*spolu s románmi [[V najlepších rodinách]] a [[Smrť letného hosťa]]*). Vydalo ho vydavateľstvo Slovenský spisovateľ, v edícii Zelená knižnica.

## Dej

Keď veľká strojárska korporácia vykoná prieskum vysokej fluktuácie zamestnancov, vráti sa správa, v ktorej sa tvrdí, že Waldo Moore, zamestnanec, ktorý bol nedávno zabitý pri nehode, o ktorej sa predpokladalo, že ide o náhodu, bol zavraždený. Prezident spoločnosti Jasper Pine osloví Nera Wolfa a najme ho, aby zistil, či je toto tvrdenie pravdivé. Archie Goodwin je vyslaný v utajení ako externý konzultant a poverený vyšetrovaním skladového oddelenia, kde Moore pracoval, a je ohromený, keď objaví 500 krásnych žien zamestnaných ako sekretárky a asistentky.

## Externé odkazy
Rex Stout: Nero Wolfe: III. zväzok (Priveľa žien / V najlepších rodinách / Smrť letného hosťa)- Databazeknih.cz

## Zdroj
* 
* 

Kategória:Knihy z 1947
Kategória:Detektívna literatúra
Pica pollo

**Pica pollo** [čítaj: pika pojo] je dominikánske jedlo. 

Ide o kuracie mäso, preferované sú krídla alebo stehná, vyprážané vo veľmi horúcom oleji. Mäso je predvarené vo vývare ochutenom červenou cibuľou, strúčikmi cesnaku, limetkovou alebo citrónovou šťavou, petržlenovou vňaťou a oregánom. Potom sa obalí v zmesi múky a adoba (cibuľa, cesnak, oregáno, paprika, soľ, korenie) alebo sofrita, nazývaného aj *sazón* (cibuľa, cesnak, paprička cubanelle alebo paprika a lippia, prípadne koriander, mexický koriander, zeler, paradajkový pretlak, paradajky, ocot, kyslý pomaranč alebo sladké čili papričky). Koriander mexický možno v sofrite nahradiť petržlenovou vňaťou a lippiu obyčajným oregánom.

Kúsky pica pollo sa jedia samotné, s kečupom alebo tostones. Je to typické pouličné jedlo v Dominikánskej republike.

## Pôvod názvu
Názov mohol vzniknúť dvomi spôsobmi:
* podľa spôsobu, akým sa kuracie mäso krája („seká“ – ) na kúsky
* podľa dominikánskeho slangového slova *picar*, čo v preklade do slovenčiny znamená „jesť rukami“

## Referencie

## Zdroje
* Pica pollo na 196flavors.com 
* História a pôvod pica pollo na afuegoalto.com (po španielsky)

Kategória:Dominikánska kuchyňa
Kategória:Rýchle občerstvenie
Kategória:Mäso
Plantain

náhľad|Veľké strapce plantainov
náhľad|Plantainy (úplne vľavo) v porovnaní s ostatnými druhy banánov
**Plantain** (tiež **plantajn** či **plantýn**) alebo *zeleninový banán* je plod banánovníku odrody *Musa × paradisiaca*. Je väčší ako iné druhy banánov (až 30 cm) a má sýto zelenú farbu. Pre vysoký obsah škrobu sa jeho dužina najlepšie hodí na tepelnú úpravu. V juhovýchodnej Ázii, rovníkovej Afrike a Karibiku patrí k základným potravinám s vysokou výživnou hodnotou (jeden plantain má okolo 220 kilokalórií).  Pripravujú sa z neho polievka, kaša, nazývaná *fufu*, zmes kari alebo tostones, čo sú vyprážané tenké plátky plantainu na palmovom oleji.  Tiež sa môže usušiť a rozomlieť na múku. Výhodou plantainu je, že plodí po celý rok. Veľké plantainové listy sú v trópoch používané ako taniere.

## Zdroj
* 

Kategória:Banánovníkovité
Kategória:Tropické ovocie
Pouličné jedlo

[náhľad|Pouličné jedlo na ulici [New Yorku, cca. 1906]]
[náhľad|Pouličné jedlo v [Tokio|Tokiu]]
[náhľad|Pouličné jedlo v [Nepále]]
[náhľad|Pouličné jedlo v [Chiang Mai v Thajsku]]
[náhľad|Nocny Market s pouličným jedlom na uzavretom nástupišti stanice [Waszawa Główna vo Varšave]]
[náhľad|[Food truck v Numei]]
**Pouličné jedlo** () je druh jedla alebo nápoja predávaného na ulici alebo na iných verejných miestach (trh, bazár), často z improvizovaného stánku, kde sa jedlo pripravuje. Väčšina pouličných jedál spadá do kategórie rýchleho občerstvenia alebo finger food a je zvyčajne lacnejšia ako jedlá kúpené v zariadeniach hromadného stravovania (reštaurácie, bary). Okrem nízkej ceny môže výber pouličného jedla vyplývať z jeho špecifickej chuti, nostalgie, ale aj zvedavosti a snahy spoznať chuť miestnych špecialít.

## Zdroj
* 

Kategória:Príprava jedál
Kategória:Rýchle občerstvenie
Hajdúchov vrch

**Hajdúchov vrch** () je vrch v pohorí Volovské vrchy, krajinnom celku Slovenského rudohoria. Leží nad obcou Lúčka, približne  východne od Rožňavy. 

## Poloha
Nachádza sa v južnej časti pohoria, v geomorfologickom podcelku Pipitka. Leží v Košickom kraji, v okrese Rožňava a zasahuje na katastrálne územie obcí Lúčka a Bôrka. Najbližšími sídlami sú južne situovaná Kováčová, Lúčka a Bôrka, východne leží Hačava, severne Štós a Smolník, západne Drnava.

## Opis
Hajdúchov vrch leží v masíve Osadníka (), v hrebeni, vedúcom od Úhornianskeho sedla východným smerom cez Pipitku a pokračujúcim juhovýchodne k Matesovej skale (). Severne sa v tesnom susedstve nachádza Osadník, no tiež Skorušina () a Tupý vrch (), východne Jelení vrch (), Grečov () a Matesova skala (), južne Vysoký vrch () a Žľab () a západne Okrúhle (), Tekvičník (), Orlia studňa () a Pipitka (). Východné svahy odvodňuje Chotárny potok do rieky Bodva, voda z južnej odteká Čremošnou a zo západnej jej prítokom Trník v povodí rieky Slaná. Na vrchol nevedie značený turistický chodník, no severne vedie traverzom Cesta hrdinov SNP. 
 
### Výhľady
Vrchol pokrýva nesúvislý riedky porast nízkej vegetácie, ktorý umožňuje kruhový rozhľad. Pri vhodných podmienkach je možné pozorovať okolité vrcholy pohoria, no tiež časť Braniska, Slanské vrchy, Slovenský kras a mnohé vrchy severného Maďarska.

## Prístup
Na vrchol nevedie značená turistická trasa, no severne prechádza traverzom Cesta hrdinov SNP. Na neďaleké rázcestie Bodovka je prístup:

* po  červenej turistickej značke (Cesta hrdinov SNP):
** od severozápadu z Úhornanskeho sedla () cez Pipitku
** od severu zo Štóskeho sedla 
* po  zelenej turistickej značke od juhovýchodu zo Zádielskej tiesňavy
* po  žltej turistickej značke od východu z Hačavy

## Referencie

## Pozri aj
* Volovské vrchy
* Pipitka (podcelok)
* Zoznam vrcholov vo Volovských vrchoch

## Externé odkazy
* Poloha na turistickej mape

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Rožňava
Kategória:Lúčka (okres Rožňava)
Kategória:Bôrka
Ondrej Krajňák

**Ondrej Krajňák** môže byť:
* slovenský dokumentarista, bývalý predseda Správnej rady Ústavu pamäti národa (* 1962), pozri Ondrej Krajňák (dokumentarista)
* slovenský džezový klavirista (* 1978), pozri Ondrej Krajňák (hudobník)

Krajňák, Ondrej
Klamstvo (rozlišovacia stránka)

**Klamstvo** môže byť:

* vedomá alebo úmyselná nepravda, pozri lož
* slovenský dramatický seriál, pozri Klamstvo (seriál)
Majstrovstvá sveta v ľadovom hokeji hráčov do 20 rokov 2004

**Majstrovstvá sveta v ľadovom hokeji hráčov do 20 rokov 2004** boli 28. juniorským hokejovým svetovým šampionátom. Turnaj Top divízie sa hral od 26. decembra 2003 do 5. januára 2004 vo fínskych mestách Helsinki a Hämeenlinna.

## Dejiská

## Základné skupiny

### Skupina A

|}

### Skupina B

|}

## Skupina o udržanie

|}

## Play-off

### Štvrťfinále

### Semifinále

### O 5. miesto

### O 3. miesto

### Finále

## Konečné poradie

## Nižšie divízie
### I. divízia
#### Skupina A
Turnaj skupiny A v rámci I. divízie MS 2004 sa hral v Berlíne v Nemecku od 14. do 20. decembra 2003.

|}

#### Skupina B
Turnaj skupiny B v rámci I. divízie MS 2004 sa hral v Briançone vo Francúzsku od 13. do 19. decembra 2003.

|}

### II. divízia
#### Skupina A
Turnaj skupiny A v rámci II. divízie MS 2004 sa hral v Sosnowci v Poľsku od 28. decembra 2003 do 3. januára 2004.

|}

#### Skupina B
Turnaj skupiny B v rámci II. divízie MS 2004 sa hral v Kaunase a Elektrėnai v Litve od 5. do 11. januára 2004.

|}

### III. divízia
Turnaj III. divízie MS 2004 sa hral v Sofii v Bulharsku od 5. do 11. januára 2004.

|}

## Referencie

## Externé odkazy
* Výsledky MS do 20 rokov 2004 na www.hockeyarchives.info

## Zdroj

Kategória:Majstrovstvá sveta juniorov v ľadovom hokeji
Kategória:Majstrovstvá sveta v ľadovom hokeji 2004
Kategória:Ľadový hokej v 2004
Kategória:Športové podujatia vo Fínsku
Kategória:Ľadový hokej vo Fínsku
Adresná strana

**Adresná strana,** alebo Strana adresy (maď. Felirati párt) bolo politické zoskupenie poslancov uhorského snemu v roku 1861, ktorí neuznávali ústavnú platnosť Októbrového diplomu, z neho vychádzajúcej tzv. Februárovej ústavy a navrhovali tento nesúhlas vyjadriť formou "adresy" uhorského snemu cisárovi. 

## Pojem "adresy"
V uhorskom práve 19. storočia je **adresa** (alebo žiadosť) písomné podanie nižšieho orgánu vyššiemu. Uhorský snem s panovníkom komunikoval práve formou **adries** a aj prípadné reakcie na trónne reči (panovníkove programové prejavy) prebiehali práve touto formou. Adresa bola aj nesúhlasným vyjadrením voči panovníkovým riadiacim aktom s odkladným účinkov, avšak bez práva veta.

## Historický kontext
Po vojne so Sardínsko-piemontským kráľovstvom, ktorú Rakúsko v roku 1859 prehralo, bola jasná potreba modernizácie habsburskej ríše.  Cisár František Jozef I. odvolal neobľúbeného ministra vnútra Alexandera Bacha, v októbri 1860 vydal októbrový diplom spájajúci absolutistické, federalistické a ústavné prvky a po ňom vo februári 1861 tzv. Februárovú ústavu, ktoré de facto vracali ríšu do ústavného stavu spred revolúcie v roku 1848. Aby si zabezpečil podporu Uhorska pre tieto rozhodnutia, zvolal rokovanie uhorského snemu na apríl 1861. 

Snem všetky cisárove dokumenty jednomyseľne zamietol. Zároveň sa však na sneme rozprúdila diskusia o otázke, či odpoveď panovníkovi zaslať tradičnou formou "adresy" (keďže prívrženci tohto názoru uznávali Františka Jozefa I. ako uhorského kráľa), alebo formou rezolúcie (memoranda) s tým, že sa uhorský snem po tomto rozhodnutí sám rozpustí (prívrženci tohto názoru nárok rakúskeho cisára na uhorskú korunu odmietali). 

Prvý názor zastávali poslanci zoskupení okolo Františka Deáka a práve títo dostali pomenovanie Adresná strana a druhý názor poslanci zoskupení okolo Ladislava Telekiho a tí dostali názov Rezolučná strana (alebo aj Memorandová strana, maď. Határozati párt). 

V predvečer snemovnej diskusie k tejto otázke Ladislav Teleki spáchal samovraždu a rokovanie bolo odložené. Na obnovenom rokovaní František Deák vystúpil s tzv. Adresným prejavom, ktorým podporil zaslanie "Adresy" panovníkovi a bol základom pre jej samotný text. Uhorský snem rozhodol v pomere hlasov 155 - 152 v prospech "Adresy". 

Anton Schmerling však "Adresu" považoval za neprijateľnú a pokúsil sa v júli 1861 vydať panovníkovo rozhodnutie, ktorým by výrazne obmedzil práva Uhorských orgánov. Snem na čele s Deákom jednohlasne prijal novú adresu, ktorou tieto snahy odsúdil. Reakciou Františka Jozefa I. bolo rozpustenie snemu, menovanie Antona Schmerlinga za ríšskeho kancelára. Deák so svojimi prívržencami sa stiahli do ústrania a prestali vykonávať politickú činnosť až do nového zvolania snemu v roku 1865. Rozpustením snemu Adresná strana prestala existovať a pred voľbami 1865 Deák sformoval stranu novú - Deákovu stranu.

## Výsledky volieb do uhorského snemu

## Zdroj

## Referencie
ed. Ľubomír Lipták: Politické strany na Slovensku1860 - 1989, vyd.Archa, Bratislava 1992, ISBN 8071150294.
Kategória:Zaniknuté politické strany v Maďarsku
Rezolučná strana

**Rezolučná strana** (aj Memorandová strana, maď. Határozati párt) bolo politické zoskupenie vytvorené na uhorskom sneme v roku 1861 pod vedením Ladislava Telekiho. Prívrženci strany neuznávali ústavnú platnosť Októbrového diplomu, z neho vychádzajúcej tzv. Februárovej ústavy a navrhovali tento nesúhlas vyjadriť formou rezolúcie (alebo memoranda) uhorského snemu cisárovi.

## Historický kontext
Po vojne so Sardínsko-piemontským kráľovstvom, ktorú Rakúsko v roku 1859 prehralo, bola jasná potreba modernizácie habsburskej ríše.  Cisár František Jozef I. odvolal neobľúbeného ministra vnútra Alexandera Bacha, v októbri 1860 vydal októbrový diplom spájajúci absolutistické, federalistické a ústavné prvky a po ňom vo februári 1861 tzv. Februárovú ústavu, ktoré de facto vracali ríšu do ústavného stavu spred revolúcie v roku 1848. Aby si zabezpečil podporu Uhorska pre tieto rozhodnutia, zvolal rokovanie uhorského snemu na apríl 1861.

Snem všetky cisárove dokumenty jednomyseľne zamietol. Zároveň sa však na sneme rozprúdila diskusia o otázke, či odpoveď panovníkovi zaslať tradičnou formou "adresy" (keďže prívrženci tohto názoru uznávali Františka Jozefa I. ako uhorského kráľa), alebo formou rezolúcie (memoranda) s tým, že sa uhorský snem po tomto rozhodnutí sám rozpustí (prívrženci tohto názoru nárok rakúskeho cisára na uhorskú korunu odmietali).

Prvý názor zastávali poslanci zoskupení okolo Františka Deáka, ktorí vytvorili tzv. Adresnú stranu a druhý názor poslanci zoskupení okolo Ladislava Telekiho a tí dostali názov Rezolučná strana. 

Ladislav Teleki pôsobil počas uhorskej revolúcie v rokoch 1848/49 ako diplomat uhorskej vlády v Paríži. Po jej potlačení sa aktivizoval v kruhoch košutovskej emigrácie a do Uhorska sa vrátil v roku 1860 potom čo ho v Drážďanoch zatkla rakúska polícia a cisár František Jozef I. ho amnestoval.

Po voľbách do uhorského snemu v marci 1861 sa stal jeho poslancom a zoskupoval okolo seba prívržencov košutovskej politiky a príslušníkov strednej šľachty - hlavne protestantského vyznania. Spoločne pripravovali rezolúciu (memorandum) panovníkovi, ktorým by odmietli ako  Októbrový diplom, tak aj z neho vychádzajúcu tzv. Februárovú ústavu. S postupujúcim časom bolo zrejmé, že prívrženci "Adresy" získavajú v sneme väčšinu. Deň pred hlasovaním o týchto návrhoch Teleki spáchal samovraždu. 

Rokovanie bolo odložené a na obnovenom rokovaní František Deák vystúpil s tzv. Adresným prejavom, ktorým podporil zaslanie "Adresy" panovníkovi a bol základom pre jej samotný text. Uhorský snem rozhodol v pomere hlasov 155 - 152 v prospech "Adresy".

Po smrti Ladislava Telekiho vedenie strany prevzal jeho synovec Koloman Tisa a po rozpustení snemu cisárom v auguste 1861 strana ukončila svoju činnosť. 

### Výsledky volieb do uhorského snemu

## Zdroje

d. Ľubomír Lipták: Politické strany na Slovensku1860 - 1989, vyd.Archa, Bratislava 1992, ISBN 8071150294.
Kategória:Zaniknuté politické strany v Maďarsku
Malý Suchý vrch

**Malý Suchý vrch** () je vrch v pohorí Volovské vrchy, krajinnom celku Slovenského rudohoria. Leží nad obcou Smolník, približne  severovýchodne od Rožňavy. 

## Poloha
Nachádza sa v strednej časti pohoria, v geomorfologickom podcelku Zlatý stôl. Leží v Košickom kraji, v okrese Gelnica a na katastrálnom území obce Smolník. Najbližším sídlom je južne situovaná Úhorná a juhovýchodne obec Smolník, východne sa nachádza Smolnícka Huta, severne Švedlár, Stará Voda a Henclová a juhozápadne Čučma a Pača.

## Opis
Malý Suchý vrch leží v hrebeni, vedúcom od Hekerovej () východným smerom na Veľký Vtáčí vrch (). Severne sa nachádza Zlatý stôl (), Kobyliar () a Drahov (), východne Veľký Vtáčí vrch (), Vtáčí vrch (), Malá Hekerová () a Tupý vrch (), južne Osadník (), Orlia studňa (), Pipitka () a Panský vrch () a západne Hekerová (), Biele skaly (), Okrúhly chrbát (), Ramzová (), Žobrácka poľana () a Jamina (). Masív je súčasťou povodia rieky Hnilec, kde vodu zo severných častí odvádza Bystrý potok a z južných svahov prítoky riečky Smolník. Na vrchol vedie značený turistický chodník. 
 
### Výhľady
Vrchol pokrýva len nízka vegetácia rozsiahlej holiny, ktorá umožňuje kruhový rozhľad. Okolité vyššie hrebene obmedzujú výhľad len na susedné vrcholy pohoria, v obmedzenom rozsahu vidieť aj Branisko, Slanské vrchy, Slovenský kras a vrchy severného Maďarska.

## Prístup
* po  žltej turistickej značke:
** od východu zo Smolníka cez Sedlo pod Vtáčím vrchom 
** od juhozápadu z rázc. Biele skaly (napojenie na  Cestu hrdinov SNP)

## Referencie

## Pozri aj
* Volovské vrchy
* Zlatý stôl (geomorfologický podcelok)
* Zoznam vrcholov vo Volovských vrchoch

## Externé odkazy
* Poloha na turistickej mape

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Gelnica
Kategória:Smolník (okres Gelnica)
Majstrovstvá sveta v ľadovom hokeji hráčov do 20 rokov 2003

**Majstrovstvá sveta v ľadovom hokeji hráčov do 20 rokov 2003** boli 27. juniorským hokejovým svetovým šampionátom. Turnaj Top divízie sa hral od 26. decembra 2002 do 5. januára 2003 v kanadských mestách Halifax a Sydney.

## Dejiská

## Základné skupiny

### Skupina A

|}

### Skupina B

|}

## Skupina o udržanie

|}

## Play-off

### Štvrťfinále

### Semifinále

### O 5. miesto

### O 3. miesto

### Finále

## Konečné poradie

## Nižšie divízie
### I. divízia
#### Skupina A
Turnaj skupiny A v rámci I. divízie MS 2003 sa hral v Almaty v Kazachstane od 27. decembra 2002 do 2. januára 2003.

|}

#### Skupina B
Turnaj skupiny B v rámci I. divízie MS 2003 sa hral v Blede v Slovinsku od 16 do 22. decembra 2002.

|}

### II. divízia
#### Skupina A
Turnaj skupiny A v rámci II. divízie MS 2003 sa hral v Miercurea Ciucu v Rumunsku od 6. do 12. januára 2003.

|}

#### Skupina B
Turnaj skupiny B v rámci II. divízie MS 2003 sa hral v Novom Sade v Juhoslovanskej zväzovej republike od 28. decembra 2002 do 3. januára 2003.

|}

### III. divízia
Turnaj III. divízie MS 2003 sa hral v İzmite v Turecku od 21. do 26. januára 2003.

|}

## Referencie

## Externé odkazy
* Výsledky MS do 20 rokov 2003 na www.hockeyarchives.info

## Zdroj

Kategória:Majstrovstvá sveta juniorov v ľadovom hokeji
Kategória:Majstrovstvá sveta v ľadovom hokeji 2003
Kategória:Ľadový hokej v 2003
Kategória:Športové podujatia v Halifaxe (Nové Škótsko)
Kategória:Športové podujatia v Sydney (Nové Škótsko)
Kategória:2003 v Kanade
Kategória:Ľadový hokej v Kanade
Enterocoelia

**Enterocoelia** môže byť v zoológii:
*druhoústovce (Deuterostomia)
*chytadlovce (Tentaculata/Lophophorata)
Veľký Vtáčí vrch

**Veľký Vtáčí vrch** () je vrch v pohorí Volovské vrchy, krajinnom celku Slovenského rudohoria. Leží nad obcou Smolník, približne  severovýchodne od Rožňavy. 

## Poloha
Nachádza sa v strednej časti pohoria, v geomorfologickom podcelku Zlatý stôl. Leží v Košickom kraji, v okrese Gelnica a na katastrálnom území obce Smolník. Najbližším sídlom je južne situovaný Smolník, východne sa nachádza Smolnícka Huta, severovýchodne Mníšek nad Hnilcom, severne Švedlár a Stará Voda a juhozápadne Úhorná.

## Opis
Veľký Vtáčí vrch leží v hrebeni, vedúcom severovýchodným smerom od Hekerovej (). Severne sa nachádza Drahov (), Korban () a Konská hlava (), východne Hutná hoľa (), Kloptaň (), Zbojnícka skala () a Lastovičí vrch (), južne Tupý vrch (), Mlynovec (), Osadník (), Orlia studňa () a Pipitka () a západne Panský vrch (), Malá Hekerová (), Hekerová (), Biele skaly (), Malý Suchý vrch (), Jamina (), Zlatý stôl () a Kobyliar (). Masív je súčasťou povodia rieky Hnilec, kde vodu zo severných častí odvádza Bystrý potok a z južných svahov prítoky riečky Smolník. Na vrchol nevedie značený turistický chodník. 
 
### Výhľady
Vrchol pokrýva nesúvislý mladý lesný porast, ktorý umožňuje obmedzený rozhľad. Z vhodných lokalít je možné pozorovať mnohé vrcholy pohoria, no tiež Slanské vrchy, Čiernu horu, Čergov, Branisko, vrcholy Vysokých Tatier a vrchy severného Maďarska.

## Prístup
Na vrchol nevedie značený turistický chodník, preto prístup je možný lesnými chodníkmi z okolia, resp. po  žltej turistickej značke zo Smolníka cez Sedlo pod Vtáčím vrchom a odtiaľ po hrebeni.

## Referencie

## Pozri aj
* Volovské vrchy
* Zlatý stôl (geomorfologický podcelok)
* Zoznam vrcholov vo Volovských vrchoch

## Externé odkazy
* Poloha na turistickej mape

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Gelnica
Kategória:Smolník (okres Gelnica)
Hermogenes z Kythéry

**Hermogenes** () bol starogrécky sochár.
 
Sochár Hermogenes pochádzal z Kythéry. Pausanias uvádza, že bol autorom sochy Afrodity na korintskej agore: „*Je tu tiež chrám bohyne Tyché, spriamene stojaca socha je z parského mramoru. Vedľa neho je svätyňa zasvätená všetkým bohom. Blízko neho je zhotovená studňa, pri ktorej je bronzový Poseidón a pod nohami Poseidóna chrlí delfín vodu. Taktiež Apollón prímenom Klarský je z bronzu a socha Afrodity, dielo kythérskeho Hermogena.*“  Nemecký archeológ H. Brunn mu pripísal aj autorstvo sochy Apolóna *Klaria*, umiestnenej na tom istom mieste, hoci to Pausaniov text jednoznačne neuvádza.
 
Tento inak neznámy umelec pôsobil podľa talianskeho archeológa L. Laurenziho zrejme v helenistickom období (možno aj v staršom období). Sochu Afrodity, či už bola bronzová alebo mramorová, celkom určite vyrobil v miestnej dielni. Možno nie je náhoda, že miesto, odkiaľ pochádzal, bolo hlavným kultovým centrom bohyne Afrodity (stála tam svätyňa Afrodity *Ouranie*, najposvätnejšia zo všetkých svätýň tejto bohyne medzi Grékmi), miesta, kde sa Afrodita prvýkrát dotkla zeme v Hesiodovej *Teogónii*. 
  
Hermogenova Afrodita stála (pravdepodobne v chráme) na západnom konci agory. V tejto oblasti sa našli aj sošky Afrodít z rímskeho obdobia. Afrodita bola patrónkou prostitútok (hetér) a v jej svätyni v Korinte sa prevádzala chrámová prostitúcia.

## Referencie a bibliografia

 
Kategória:Sochári starovekého Grécka
Ján Murín

**Ján Murín** môže byť:
* slovenský gréckokatolícky kňaz, teológ a skaut (* 1913 – † 1990), pozri Ján Murín (1913)
* slovenský kardiológ (* 1949), pozri Ján Murín (kardiológ)

Murín, Ján
Ladislav Nicek

RNDr. Ing. **Ladislav Nicek** (27.&nbsp;augusta 1913, Roudnice nad Labem – 12.&nbsp;mája 2011, Olomouc) bol český stredoškolský učiteľ, ktorý bol známy najmä ako propagátor zimného plávania v Česku.  	

V roku 1949 začal plávať v ľadovej vode a zimnému plávaniu sa venoval až do svojej smrti. Zomrel vo veku 97 rokov. Počas svojho života založil niekoľko oddielov zimného plávania a diaľkového plávania. Počas svojho života ochorel na rakovinu hrubého čreva, z ktorej sa mu podarilo vyliečiť, ako sám tvrdil, aj vďaka otužileckému plávaniu.

22. februára 2009 sa stal čestným občanom mesta Roudnice nad Labem.

## Referencie

## Externé odkazy
* Smutná zpráva z Olomouce
* Zemřel nestor otužilectví Ladislav Nicek

Kategória:Českí plavci
Kategória:Českí otužilci
Smilis

náhľad|Chrám bohyne Héry v Olympii, na mieste, kde sa nachádzali kultové sochy Hór od sochára Smilida
**Smilis** () bol grécky sochár v 6. stor. pred Kr.

Smilis, syn Eukleida z Aiginy, bol činný začiatkom 6. stor. pred Kr. (podľa iného zdroja už koncom 7. stor. pred Kr.) Od antických autorov sa o jeho tvorbe zachovalo len niekoľko správ. Pausanias zaznamenal, že pre Héraion na ostrove Samos zhotovil sochu bohyne Héry: „*Že je táto svätyňa naozaj stará, to dosvedčuje socha, je to totiž dielo aiginčana Smilida, syna Eukleida. Tento Smilis bol z rovnakého obdobia ako [[Daidalos]], ale nikdy nedosiahol rovnakú povesť.*“

Podľa Pausania bol tiež autorom sôch Hór nachádzajúcich sa v chráme bohyne Héry v Olympii: „*V chráme bohyne Héry je [[Zeus|Diova]] socha, socha Héry sedí na tróne; stojí vedľa nej (socha Dia), je bradatá a na hlave má prilbu, sú to prosté umelecké diela. Hóry, ktoré sedia vedľa seba na tróne, vytvoril aiginsky Smilis.*“
 
V blízkosti ruín chrámu bohyne Héry  (postaveného približne v rokoch 600 až 590 pred Kr.) bola objavená veľká vápencová ženská hlava zhotovená v archaickom slohu a medzi dvoma vnútornými stĺpmi chrámu bol nájdený fragment podstavca trónu.
 
Athénagoras zaznamenal, že Smilis zhotovil alebo pretvoril sochu Héry v argoskom  Héraione a Plínius, že Smilis (v texte je uvedený ako Zmilis), Rhoikos a Theodóros boli architektmi labyrintu na svojom rodnom ostrove Lemnos. Plíniov odkaz na  
„lemnský labyrint“ je zjavne chybný (architekti Rhoikos a Theodóros pochádzali z ostrova Samos). Nepochybne sa tu hovorí o Héraione na ostrove Samos, nazývaného labyrint, ktorému architektom bol aj podľa Plínia  Theodoros zo Samosu. 
Héraion na ostrove Samos mal 132 stĺpov, bol teda skutočným „labyrintom“ týčiacich sa stĺpov (dvojitého radu stĺpov po stranách a troch radov stĺpov v prednej a zadnej časti chrámu). Podnetom pre tento názov boli zrejme aj veľké mnohostĺpové siene v Egypte, najmä slávny „Labyrint“ pri jazere Merida, ktorý opísali Hérodotos aj Strabón.
  
## Referencie a bibliografia

 
Kategória:Sochári starovekého Grécka
BC Komárno

**BC Komárno** je mužský basketbalový klub so sídlom v Komárne, ktorý vznikol v roku 2020. Jeho založenie úzko súvisí so zánikom pôvodného klubu MBK Rieker Komárno ktorý patril dlhé roky medzi najúspešnejšie basketbalové značky na Slovensku. Klub bol oficiálne založený v roku 2020, avšak do súťažného diania vstúpil naplno až v nasledujúcej sezóne 2021/22 do najvyššej slovenskej basketbalovej súťaži. Klub si postupne vybudoval stabilnú fanúšikovskú základňu a opäť priniesol do Komárna pravidelnú atmosféru vrcholového basketbalu. Od svojho vzniku v roku 2020 sa BC Komárno zaradil medzi rešpektované kluby slovenskej basketbalovej scény. Napriek krátkej histórii dosiahol výrazné športové úspechy, stabilizoval sa v najvyššej súťaži a vytvoril pevné základy pre budúci rozvoj. Jeho cieľom do ďalších rokov je udržať sa medzi najlepšími tímami ligy, bojovať o popredné priečky a pokračovať v budovaní silného klubu, ktorý bude reprezentovať mesto Komárno doma aj v zahraničí.

## Úspechy klubu
;Slovenská extraliga mužov
* 1 x 17px2022/23
* 1 x 17px2021/22

## Pohárové vystúpenia
**[[Federálny pohár v basketbale mužov|Federálny pohár]]**  
* 4. miesto – 2023/24

**[[Alpsko-jadranský pohár v basketbale mužov|Alpe Adria Cup]]**         
* semifinále – 2022/23

## Jednotlivé sezóny

## Súpiska sezóny 2025/2026

## Pozri aj
* MBK Rieker Komárno

## Zdroje
* Oficiálna stránka Slovenskej basketbalovej ligy
* Oficiálna stránka klubu 
* Basketbalový portál

Kategória:Slovenské basketbalové kluby
Kategória:Šport v Komárne
Kategória:Organizácie založené v 2020
Marek Rakovický

**Marek Rakovický** (* 24. apríl 1977, Bratislava) je slovenský spevák, skladateľ a hudobný producent, ktorý začínal ako frontman v skupine Testimony. Okrem toho bol aj členom skupiny Rajneesh ešte predtým, než založil skupinu Lavagance. Je zakladateľom profesionálneho nahrávacieho štúdia LVGNC Studios, kde spolupracuje s producentmi Oliverom Fillnerom, Kevinom Palugom a Tomášom Lobbom a v ktorom produkoval alebo spolupracoval s interpretmi ako sú Billy Barman, Para, Hex, Zuzana Smatanová, Korben Dallas a ďalší.

Podieľal sa na debutovom albume Adonxsa s názvom *Age of Adonxs*, na singli pre Davida Kollera *Spokojená,* či na prvom singli striebornej finalistky Superstar Dianz Kovaľovej *Self-destructive habit*, ktorý vydala pod umeleckým menom Dianah Kay.

Okrem toho má Rakovický aj svoj sólový projekt RAKOVICKY, ktorý začal v roku 2016 vydaním svojho prvého singla *Zjavenie*. Režisérom videoklipu bol Branislav Špaček a natočený bol na Islande. O dva roky neskôr, v roku 2018, vydal Rakovický svoj debutový album *Cicero*, ktorého krstným otcom bol český spevák Dan Bárta. V októbri 2022 vydal svoj posledný singel *Ghost Town*, ktorý sa po nasadení umiestnil v TOP 50 najhranejších skladieb v Česku a je zaradený do februárovej indie/pop/folk kompilácie britského nezávislého vydavateľstva Alex Rainbird Music.

30. júna 2023 vydal Rakovický skladbu *Don't Stop Me*. Táto skladba sa umiestnila na 10. mieste v rebríčku Top 50 SK a na 20. mieste v rebríčku Top 50 v Česku. Dňa 2. októbra bola skladba zaradená do Indie/Rock/Alternative Compilation playlistu anglického vydavateľstva Alex Rainbird Music.

## Diskografia
### Albumy

#### Skupina – TESTIMONY
* 1993 – *Satisfaction Warranted*
* 1997 – *Of Life And Death*

#### Skupina – LAVAGANCE
* 2006 – *[[Back to Attraction]]* (EP)
* 2007 – *[[Orthodox Experience]]*
* 2009 – *[[Divine Darkness]]*
* 2009 – *[[I Like This Temper]]*
* 2015 – *Halfway To The Grave*

#### Skupina – RAKOVICKY
* 2018 – *Cicero*

### Single
#### Skupina – LAVAGANCE
* 2007 – „Miles“
* 2007 – „Orthodox experience“
* 2007 – „Purification“
* 2007 – „Like a butterfly“
* 2008 – „Ďalekohľad“
* 2009 – „I see you in my dreams“
* 2009 – „Blood“
* 2012 – „Deep blue sea“
* 2013 – „Gabriel“
* 2014 – „Princess Of Light“
* 2015 – „Make me smile“
* 2021 – „Lost“

#### Skupina – RAKOVICKY
* 2016 – „Zjavenie“
* 2016 – „Southern Lights“
* 2016 – „Na plány treba čas“
* 2017 – „Satellite“
* 2017 – „Lose Control“
* 2018 – „Odvážne dievča“
* 2018 – „Permanent War“
* 2018 – „Permanent War Remix“
* 2019 – „1994“
* 2020 – „Azúrové More“
* 2020 – „Najlepšie dni“
* 2020 – „Cítim sa slobodne“ 
* 2020 – „Hot Days Like These“
* 2020 – „False Lights“
* 2022 – „Ghost Town“
* 2023 – „Don't Stop Me“

## Referencie

Kategória:Slovenskí popoví speváci
Kategória:Slovenskí popoví gitaristi
Kategória:Indiepopoví hudobníci
Kategória:Osobnosti z Bratislavy
Romance pre husle a klavír (Martinů)

***Romance pre husle a klavír*** ( H 186bis  ) je krátka príležitostná skladba Bohuslava Martinov z&nbsp;mája&nbsp;1930, ktorú jej autor nezmienil v žiadnom súpise svojich diel. Skladba bola nájdená až v&nbsp;roku&nbsp;2022 pracovníčkou Inštitútu Bohuslava Martinov, pani Natáliou Krátkou v&nbsp;Národnej knižnici Izraela v&nbsp;Jeruzaleme  . Knižnica poskytla Inštitútu Bohuslava Martinů jej digitálnu kópiu dňa 14.&nbsp;septembra&nbsp;2022. Rukopis je autorom venovaný francúzskemu fotografovi ukrajinsko-židovského pôvodu Borisovi Lipnitzkomu.  Existuje aj&nbsp;doteraz nepreukázaná hypotéza, že v skutočnosti ide o&nbsp;novo vytvorený a&nbsp;novo datovaný autorov odpis jeho dnes nezvestnej *Romance* z&nbsp;roku&nbsp;1910 (H&nbsp;12).

## Uvedenie skladby
Skladba prvýkrát zaznela v transkripcii pre violončelo a&nbsp;klavír na 8.&nbsp;benefičnom koncerte Inštitútu Bohuslava Martinů dňa 8.&nbsp;novembra&nbsp;2022 v&nbsp;Profesnom dome v&nbsp;Prahe, kde ju vykonali violončelista Petr Nouzovský a&nbsp;klavirista Martin Kasík.

Svetové premiéry pôvodnej verzie pre husle a&nbsp;klavír sa ujali huslista Frank Peter Zimmermann a&nbsp;klavirista Martin Helmchen dňa 10.&nbsp;januára&nbsp;2023 na recitáli vo Wigmore Hall v&nbsp;Londýne.

## Poznámky


## Referencie

## Externé odkazy
* 
* 
* 

## Zdroj

Kategória:Klavírne skladby
Majstrovstvá sveta v ľadovom hokeji hráčov do 20 rokov 2002

**Majstrovstvá sveta v ľadovom hokeji hráčov do 20 rokov 2002** boli 26. juniorským hokejovým svetovým šampionátom. Turnaj Top divízie sa hral od 25. decembra 2001 do 4. januára 2002 v českých mestách Pardubice a Hradec Králové.

## Dejiská

## Základné skupiny

### Skupina A

|}

### Skupina B

|}

## O udržanie

Bielorusko sa udržalo v Top divízii; Francúzsko zostupuje do I. divízie MS 2003.

## Play-off

### Štvrťfinále

### Semifinále o 5.–8. miesto

### Semifinále o titul

### Zápasy o konečné umiestnenie
#### O 7. miesto

#### O 5. miesto

#### O 3. miesto

#### Finále

## Konečné poradie

## Nižšie divízie
### I. divízia
Turnaj I. divízie MS 2002 sa hral v Kapfenbergu a Zeltwegu v Rakúsku od 9. do 15. decembra 2001.

#### Skupina A

|}

#### Skupina B

|}

#### Play-off o 5.–8. miesto

#### Play-off o 1.–4. miesto

***' postúpilo do Top divízie MS 2003. Z dôvodu reorganizácie nižších divízii nikto nezostúpil do II. divízie MS 2003.

===II. divízia===
Turnaj II. divízie MS 2002 sa hral v [[Záhreb]]e v [[Chorvátsko|Chorvátsku]] od 30. decembra 2001 do 3. januára 2002.



====Skupina A====





|}

====Skupina B====





|}

====Zápasy o konečné umiestnenie====
'''O 7. miesto'''
****' –  10 : 4
**O 5. miesto**
****' –  9 : 4
'''O 3. miesto'''
****' –  10 : 1
**O 1. miesto**
* – ***' 2 : 5

Z dôvodu reorganizácie nižších divízii postúpili najlepšie štyri tímy do I. divízie MS 2003 a nikto nezostúpil do III. divízie MS 2003.

===III. divízia===
Turnaj III. divízie MS 2002 sa hral v [[Belehrad]]e v [[Juhoslovanská zväzová republika|Juhoslovanskej zväzovej republike]] od 5. do 9. januára 2002.



====Skupina A====





|}

====Skupina B====





|}

====Zápasy o konečné umiestnenie====
'''O 7. miesto'''
****' –  9 : 4
**O 5. miesto**
****' –  4 : 3
'''O 3. miesto'''
****' –  4 : 1
**O 1. miesto**
***** –  12 : 1

Z dôvodu reorganizácie nižších divízii postúpili všetky tímy do II. divízie MS 2003.

## Referencie

## Externé odkazy
* Výsledky MS do 20 rokov 2002 na www.hockeyarchives.info

## Zdroj

Kategória:Majstrovstvá sveta juniorov v ľadovom hokeji
Kategória:Majstrovstvá sveta v ľadovom hokeji 2002
Kategória:Ľadový hokej v 2002
Kategória:Ľadový hokej v Česku
Kategória:Športové podujatia v Česku
Kategória:Šport v Pardubiciach
Kategória:Šport v Hradci Králové
Trhovisko Miletičova

náhľad|Trhovisko Miletičova

**Trhovisko Miletičova** (hovorovo *Miletička*) je najväčšie open-air trhovisko v Bratislave, nachádzajúce sa v mestskej časti Ružinov na Miletičovej ulici. Prvé písomné zmienky pochádzajú z roku 1884, keď sa tu nachádzali priestory na spracovanie mäsa, ktoré boli v roku 1924 zrekonštruované na nový bitúnok. Toto trhovisko je ale relatívne nové, ešte v sedemdesiatych rokoch 20. storočia fungovalo na mieste domu odborov Istropolis a po jeho výstavbe sa presťahovalo sem na Miletičovu. V blízkosti trhoviska má v budúcnosti vyrásť polyfunkčný komplex Nový trh.

## Referencie

Kategória:Trhoviská v Bratislave
Kategória:Ružinov
Okrúhly chrbát

**Okrúhly chrbát** () je vrch v pohorí Volovské vrchy, krajinnom celku Slovenského rudohoria. Leží nad obcou Úhorná, približne  severovýchodne od Rožňavy. 

## Poloha
Nachádza sa v strednej časti pohoria, v geomorfologickom podcelku Zlatý stôl. Leží v Košickom kraji, v okrese Rožňava a na katastrálnom území obce Pača. Najbližším sídlom je juhovýchodne situovaná Úhorná, východne sa nachádza Smolník, severne Švedlár a Henclová a juhozápadne Čučma a Pača.

## Opis
Okrúhly chrbát leží na západnom okraji hrebeňa, vedúceho od Zlatého stola () južným smerom do Úhornianskeho sedla. Východne sa nachádza Malá Hekerová (), Malý Suchý vrch () a Hekerová (), južne Pipitka (), Biele skaly () a Panský vrch (), západne Ramzová (), Tri chotáre () a Skalisko () a severne Žobrácka poľana (), Jamina (), Zlatý stôl () a Kobyliar (). Masív je súčasťou povodia rieky Hnilec, kde vodu odvádza potok Stará voda. Na vrchol nevedie značený turistický chodník. 
 
### Výhľady
Vrchol pokrýva len nízka vegetácia rozsiahlej holiny, ktorá umožňuje rozhľad. Pri vhodných podmienkach je možné pozorovať okolité vrcholy pohoria, no tiež Revúcku vrchovinu, Vysoké Tatry, Čiernu horu, Slovenský kras a vrchy severného Maďarska.

## Prístup
Na vrchol nevedie značený turistický chodník, no traverzom vedie prístup:

* po  modro značenom chodníku (do blízkeho sedla):
** od juhozápadu z obce Čučma cez rázc. Krivé
** od severu z obce Stará Voda cez Zlatý stôl
* po  červenej turistickej značke (Cesta hrdinov SNP) cez rázc. Krivé:
** od severozápadu zo sedla Súľová cez Skalisko ()
** od juhovýchodu z Pipitky cez Úhornianske sedlo () a rázc. Biele skaly
* po  žltej turistickej značke zo Smolníka cez rázc. Biele skaly

## Referencie

## Pozri aj
* Volovské vrchy
* Zlatý stôl (geomorfologický podcelok)
* Zoznam vrcholov vo Volovských vrchoch

## Externé odkazy
* Poloha na turistickej mape

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Rožňava
Kategória:Pača
HUHU

***HUHU*** je šiesty štúdiový album slovenskej hip-hopovej skupiny DMS. Album vyšiel 18. novembra 2021 v predpredaji, no na streamovacie platformy sa dostal až 10. decembra. Ako prvý singel z albumu bola predstavená "*Rampa*", kde sa na featuringu vyskytuje slovenská rocková skupina Horkýže Slíže. Pred vydaním albumu ešte vyšli single "*Tanečná Pesnička*" a "*Logdán*".

Album vyhral v 9. ročníku Ruka Hore Awards v roku 2021 ocenenie v kategórii Album roka.

## Zoznam skladieb

## Referencie

Kategória:Hudobné albumy z 2021
Kategória:Albumy skupiny DMS
Ramzová

**Ramzová** môže byť:

* vrch vo Volovských vrchoch (), pozri Ramzová (vrch vo Volovských vrchoch)
* osada obce Ostružná v Česku, pozri Ramzová (Ostružná)
* sedlo v Hrubom Jeseníku (), pozri Ramzovské sedlo
Jana Shemesh

Mgr. **Jana Shemesh** (rod. Mikušová; * 25. jún 1975, Trnava) je slovenská novinárka, publicistka a spisovateľka. Od roku 2014 pôsobí v *[[Denník N|Denníku N]]*.

## Štúdium a novinárska činnosť
Detstvo prežila v Jaslovských Bohuniciach. Absolvovala gymnázium v Trnave, následne štúdium žurnalistiky na Filozofickej fakulte Univerzity Komenského v Bratislave, ktoré ukončila v roku 1997. 

Nastúpila do práce v zahraničnej redakcii Slovenského rozhlasu. V roku 2001 sa jej pôsobiskom stal denník *[[SME]]*, kde sa venovala zahraničnému spravodajstvu, najmä dianiu na Blízkom východe. Na jednej zo služobných ciest do Izraela v roku 2005 spoznala svojho budúceho manžela, s ktorým od roku 2006 žije v Izraeli. V roku 2008 získala Novinársku cenu Nadácie otvorenej spoločnosti za sériu stĺpčekov o živote v Izraeli.

Patrila k redaktorom a redaktorkám, ktorí na konci roka 2014 v reakcii na vstup finančnej skupiny Penta do majiteľskej štruktúry spoločnosti Petit Press, vydavateľa denníka *SME*, opustili redakciu a založili *[[Denník N]]*. Okrem toho v rokoch 20152016 externe pracovala pre portál *Ženy v meste*. V *Denníku N* sa viac venuje feminizmu, rodovým otázkam, rodine a spoločenským fenoménom. Zároveň sa od roku 2022 podieľa na komentovanom prehľade správ (newsfiltri) *Denníka N*.

## Spisovateľská činnosť
Jana Shemesh knižne debutovala autobiograficky ladenou prózou *Smrť si neškrtne* (2012), ktorého základ tvorili jej kvázi denníkové príspevky o vlastnom boji s rakovinou, zverejňované na jej blogu od októbra 2010.

Vo svojich románoch reflektuje aktuálne sociálne a politické témy, najmä tie týkajúce sa postavenia žien, migrácie, rasizmu, náboženskej a politickej neznášanlivosti. Román *Dobrá krajina* (2013) opisuje snaženie troch žien rôzneho postavenia v izraelskej metropole Tel Aviv o záchranu sudánskeho chlapca pred deportáciou. Jeho voľným pokračovaním je *Kľúč k minulosti* (2014), v ktorom autorka rozvinula tému zviazanosti človeka s predchádzajúcimi generáciami a predkladá rozprávanie o vyrovnávaní sa s osobnou minulosťou.

Dej svojho ďalšieho románu *Spálenisk.o.* (2016) zasadila do nedávnej minulosti v Izraeli. Odkrýva v ňom príbeh postáv, ktoré *„nerobia žiadne hrdinské činy, len chcú prežiť“* a v konečnom dôsledku po nich zostáva *„len spálená zem“*.

## Diela
* *Smrť si neškrtne : [dva roky s rakovinou]*. 1. vyd. Bratislava: Ikar, 2011. 189 s. ISBN 978-80-551-3172-6.
* *Dobrá krajina*. 1. vyd. Bratislava: Ikar, 2013. 259 s. ISBN 978-80-551-3512-0.
* *Kľúč k minulosti*. 1. vyd. Bratislava: Ikar, 2014. 253 s. ISBN 978-80-551-3885-5.
* *Spálenisk.o. : hriechy dym neprekryje*. Bratislava: Ikar, 2016. 261 s. ISBN 978-80-551-5152-6.

## Referencie

## Externé odkazy
* V Izraeli rakovinu niekedy až príliš zľahčia – rozhovor v denníku Postoj (2017)

Kategória:Osobnosti z Trnavy
Kategória:Slovenskí novinári
Kategória:Slovenskí publicisti
Kategória:Slovenskí blogeri
Kategória:Slovenskí spisovatelia
Kategória:Pracovníci Slovenského rozhlasu
Kategória:Laureáti Novinárskej ceny
Kategória:Absolventi Filozofickej fakulty Univerzity Komenského v Bratislave
Minaret (Lednice)

**Minaret** je vyhliadková veža, nachádzajúca sa v Lednicko-valtickom areáli, v obci Lednice v okrese Břeclav. Od roku 1958 je pamiatkovo chránená ako súčasť zámockého parku. Postavený je v romantickom slohu. Je najstaršou stavbou Lednicko-valtického areálu a najvyššiou stavbou svojho druhu v nemoslimských štátoch, neslúžil však náboženským účelom. Stavba je jedna z najstarších svojho druhu v Európe.

## Dejiny
Rozhľadňu nechal postaviť knieža Alojz I. Lichtenštajnský, zakladateľ lednického parku v duchu vtedy módneho orientálneho štýlu podľa vzoru anglických záhrad s romantickými stavbami (zámocký park Kew Gardnes. Postavená bola v rokoch 1797 až 1802 a náklady sa vyšplhali údajne až na milión zlatých, veľkú sumu pravdepodobne získal architekt Josef Hardtmuth.

V roku 2007 začala generálna oprava. V roku 2013 prebehla rekonštrukcia striech, drevených konštrukcií, vstupných dverí a okien. Nasledujúci rok prebehla oprava kamennej výzdoby na fasáde, fresiek a mozaík vnútri minaretu. V roku 2016 boli opravené mozaikové podlahy a v roku 2018 rekonštrukcia ukončená.

## Opis
Minaret sa nachádza na severnom brehu Zámockého rybníka, má podobu štíhlej veže s poschodovým pavilónom v jej päte. Vnútri veže je vretenové schodište. Na troch úrovniach sú vyhliadkové balkóny, nad posledným z nich cibuľová strieška. Veža je vysoká 64,8 metra, vyhliadková plošina je vo výške 55 metrov. V minarete je orientálny salónik, kde bol omedzený počet návštevníkov. Spodná časť obsahuje osem miestností. Minaret obsahuje aj reštaurované tapety v čínskom salóne a kniežacie apartmány. Nápisy na stenách sú v arabčine.

## Galéria

Súbor:Minaret (Lednice).jpg|Pohľad z blízka
Súbor:Lednice, minaret, strop v přízemí.JPG|Strop v prízemí
Súbor:Minaret in Lednice 47.jpg|Schodisko
Súbor:Minaret in Lednice (2).jpg|Detail nápisu


## Referencie

## Iné projekty

## Zdroj

## Externé odkazy
* Minaret v katalógu Národného pamiatkového úradu

Kategória:Stavby v Ledniciach
Kategória:Rozhľadne v Juhomoravskom kraji
Kategória:Romantické stavby v Česku
Kategória:Minarety
Kategória:Lednicko-valtický areál
Kategória:Národné kultúrne pamiatky v Juhomoravskom kraji
Kategória:Technické pamiatky v Juhomoravskom kraji
Kategória:Vzniklo v 1802
Rena Owenová

**Rena Owenová** (; * 22. júl 1962, Bay of Islands, Northland, Nový Zéland) je novozélandská herečka, producentka, scenáristka a režisérka, maorského pôvodu. 

## Detstvo a mladosť
Owenová sa narodila v novozélandskom Bay of Islands a má waleský, anglický, írsky a maorský pôvod. Je jednou z deviatich detí, vyrastala v Moerewe a bola vychovaná ako katolíčka v malom vidieckom mestečku v Bay of Islands. Počas strednej školy pravidelne vystupovala v miestnych maorských kultúrnych skupinách a účinkovala v drámach a muzikáloch. Owenová sa venovala medicíne a tri a pol roka sa školila na zdravotnú sestru v nemocnici v Aucklande. Keď sa kvalifikovala ako registrovaná zdravotná sestra, presťahovala sa do Londýna v Anglicku.

## Kariéra
Owenová sa zúčastňovala školení v Actors Institute v Londýne v polovici 80-tych rokov a intenzívne pracovala aj v britskom divadle. V tom období tiež napísala a hrala v divadelnom predstavení *Te Awa i Tahuti*, ktoré malo úspešné londýnske turné.

Neskôr sa vrátila na Nový Zéland. Veľa pracovala v divadle; hrala, písala, režírovala, pracovala ako dramaturgička a bola zakladajúcim členom divadla Taki Rua. Neskôr hrala aj v divadlách v Spojených štátoch.

V roku 2002 si zahrala vo filme *[[Star Wars: Epizóda II – Klonovaní útočia]]* a v roku 2005 v ďalšej časti, *[[Star Wars: Epizóda III – Pomsta Sithov]]*.

V roku 2016 bola obsadená do televízneho seriálu *Siréna*, ktorú uvádzala televízna stanica Freeform. Televízny seriál mal premiéru v roku 2018. V roku 2022 hosťovala v televíznom seriály *The Orville* a v rovnakom roku si aj zahrala vo filme s maorskou tématikou, *Whina*, kde stvárnila maorskú vodkyňu, ktorá usilovne bojovala za práva maoriov.

## Iné projekty

## Externé odkazy
* 
* 

## Zdroj

Kategória:Novozélandské filmové herečky
Kategória:Novozélandské televízne herečky
Kategória:Novozélandské osobnosti írskeho pôvodu
Kategória:Novozélandské osobnosti anglického pôvodu
Švajčiarska superliga 2013/2014

**Švajčiarska superliga 2013/2014** bol 117. ročník najvyššej švajčiarskej futbalovej súťaže.  Titul obhajoval Basel, nováčikom súťaže bol Aarau. Sezóna začala 13. júla 2013 a skončila 18. mája 2014.

Basel získal 17. titul v klubovej histórii. Do Ligy majstrov UEFA 2014/2015 sa spolu s ním kvalifikoval aj Grasshoppers Zürich. Do Európskej ligy UEFA 2014/2015 sa kvalifikovali Zürich, Young Boys a Luzern. Do 2. ligy zostúpil Lausanne-Sport.

## Tímy v sezóne 2013/2014

## Tabuľka

zdroj: weltfussball.at
Pravidlá pre určenie poradia v tabuľke: 1) počet bodov; 2) rozdiel gólov vo všetkých zápasoch; 3) vyšší počet strelených gólov vo všetkých zápasoch.
**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body; **z** - zostup

## Štatistiky

### Najlepší strelci

## Poznámky

## Referencie

## Externé odkazy

* Oficiálna stránka
* Švajčiarsky futbalový zväz
* weltfussball.at

## Zdroj

Kategória:Švajčiarska superliga
Kategória:Futbal v 2013
Kategória:Futbal v 2014
Kategória:2013 vo Švajčiarsku
Kategória:2014 vo Švajčiarsku
Gaštanové pyré

náhľad|Gaštanové pyré so šľahačkou
**Gaštanové pyré** (, *Maronireis*, *Maronipüree*; ) je sladké jedlo vyrábané z mletých gaštanov jedlých, ktoré výrobcovia často nahrádzajú aj fazuľami, a cukru. Predáva sa v hlboko zmrazenom stave, podáva sa strúhané so šľahačkou alebo sa pridáva do dezertov.

## Referencie

## Externé odkazy
* Recept na domáce gaštanové pyré na mozessavydavat.sk

## Zdroj
* 

Kategória:Sladkosti
Kategória:Rakúska kuchyňa
Kategória:Maďarská kuchyňa
Drahov (vrch vo Volovských vrchoch)

**Drahov** () je vrch v pohorí Volovské vrchy, krajinnom celku Slovenského rudohoria. Leží nad obcou Stará Voda, približne  severovýchodne od Rožňavy. 

## Poloha
Nachádza sa v strednej časti pohoria, v geomorfologickom podcelku Zlatý stôl. Leží v Košickom kraji, v okrese Gelnica a na katastrálnom území obce Švedlár. Najbližším sídlom je severozápadne situovaná Stará Voda, severne sa nachádza Švedlár, východne Mníšek nad Hnilcom a Smolnícka Huta, južne leží Smolník a Úhorná a západne Henclová.

## Opis
Drahov je súčasťou rázsochy, vedúcej severovýchodným smerom zo Zlatého stola () a postupne sa stáčajúceho na sever. Severne sa nachádza Grenier (), Bukovec () a Korban (), východne Konská hlava (), Kloptaň (), Zbojnícka skala () a Lastovičí vrch (), južne Veľký Vtáčí vrch (), Malá Hekerová (), Hekerová () a Okrúhly chrbát () a západne Jamina (), Kobyliar (), Zlatý stôl () a Veľké sedlo (). Oblasť je súčasťou povodia rieky Hnilec, kde vodu zo severných častí odvádza potok Stará voda a z východných častí hrebeňa Bystrý potok. Na vrchol nevedie značený turistický chodník. 
 
### Výhľady
Vrchol pokrýva súvislý, zväčša riedky lesný porast, ktorý neumožňuje rozhľad. Z vhodných lokalít s nízkou vegetáciou je možné pozorovať mnohé vrcholy pohoria, no tiež Slanské vrchy, Čiernu horu, Branisko, Vysoké a časť Nízkych Tatier a vrchy severného Maďarska.

## Prístup
Na vrchol nevedie značený turistický chodník, no západným úbočím prechádza traverzom  modro značená trasa zo Starej Vody na Zlatý stôl ().

## Referencie

## Pozri aj
* Volovské vrchy
* Zlatý stôl (geomorfologický podcelok)
* Zoznam vrcholov vo Volovských vrchoch

## Externé odkazy
* Poloha na turistickej mape

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Gelnica
Kategória:Švedlár